smcproject/ml-wiki-sentences huggingface dataset:
ചില കോയിലുകൾക്ക് രണ്ടു ക്രിയകളും നിർവഹിയ്ക്കാനുള്ള കഴിവുണ്ട്.
സ്കാനറിലെ കാന്തത്തിനടുത്തുതന്നെയായി ബോഡി കോയിൽ എന്ന വലിയ കോയിൽ കാണപ്പെടുന്നു.
കൂടുതൽ ഗുണനിലവാരമുള്ള ഇമേജുകൾ ലഭിയ്ക്കാൻ ഈ കോയിലുകൾ സ്കാൻ ചെയ്യപ്പെടേണ്ട അവയവത്തിന്റെ ഏറ്റവും അടുത്ത് വരത്തക്ക വിധം സ്ഥാപിയ്ക്കേണ്ടതുണ്ട്.
ഗ്രേഡിയൻറ് കാന്തികമണ്ഡലത്തിൽ ഗ്രേഡിയന്റ് കൊണ്ടുവന്നപ്പോൾ (ആക്സ്യൽ ദിശയിൽ).
കാന്തികമണ്ഡലത്തിന്റെ ശക്തി തലഭാഗത്ത് കൂടുതലും പാദത്തിന്റെ ഭാഗത്തു കുറവുമാണ്.
ശരീരത്തിലെ ഓരോ ഭാഗത്തുമുള്ള പ്രോട്ടോണുകളെ പടിപടിയായി മാത്രമേ ഉത്തേജിപ്പിയ്ക്കാൻ പാടുള്ളൂ.
അല്ലാത്തപക്ഷം തിരിച്ചു വരുന്ന റേഡിയോ ഊർജ്ജം എവിടെ നിന്നാണെന്ന് കൃത്യമായി കണ്ടുപിടിയ്ക്കാൻ സാധ്യമല്ല.
ഇതിനായി സ്കാൻ ചെയ്യേണ്ട ഭാഗത്തെ പല സ്ലൈസുകൾ ആയി സങ്കൽപ്പിച്ച് ഓരോ സ്ലൈസുകൾക്കും വ്യത്യസ്ത പുരസ്സരണ ആവൃത്തിയിലുള്ള റേഡിയോ പൾസുകൾ പുറപ്പെടുവിയ്ക്കുന്നു.
പ്രോട്ടോണുകളുടെ പുരസ്സരണ ആവൃത്തി അവ സ്ഥിതി ചെയ്യുന്ന കാന്തികമണ്ഡലത്തിന്റെ ശക്തിയെ ആശ്രയിച്ചിരിയ്ക്കുന്നു.
എം.ആർ.ഐ സ്കാനറിലെ കാന്തികമണ്ഡലത്തിന്റെ ശക്തി എല്ലായിടത്തും ഒന്ന് തന്നെയായതിനാൽ എല്ലാ പ്രോട്ടോണുകൾക്കും ഒരേ പുരസ്സരണ ആവൃത്തി തന്നെയായിരിയ്ക്കും.
ഇതിനെ മറികടന്ന്, ശരീരത്തിന്റെ ഓരോ സ്ലൈസുകൾ വരുന്ന സ്ഥലത്ത് വ്യത്യസ്ത കാന്തികശക്തി വരുത്താനായി കാന്തത്തിന്റെ സ്വാഭാവികമണ്ഡലത്തിൽ മറ്റൊരു കാന്തം ഉപയോഗിച്ച് ഒരു ഗ്രേഡിയന്റ് കൊണ്ടുവരുന്നു.
ഈ അവസ്ഥയിൽ ശരീരത്തിന്റെ സ്കാൻ ചെയ്യപ്പെടുന്ന ഭാഗത്തിന്റെ ഒരറ്റത്ത് ഏറ്റവും കൂടുതൽ കാന്തികശക്തിയും മറുവശത്ത് ഏറ്റവും കുറഞ്ഞ കാന്തികശക്തിയും ആയിരിയ്ക്കും.
ഇടയിലുള്ള ഓരോ സ്ലൈസുകൾ സ്ഥിതിചെയ്യുന്ന ഭാഗങ്ങളിൽ ക്രമേണ കുറഞ്ഞു വരുന്ന തരത്തിലുള്ള കാന്തികമണ്ഡലം ഉണ്ടാക്കിയെടുക്കുന്നു(ഈ അവസ്ഥയിൽ കാന്തികമണ്ഡലത്തിന്റെ ശക്തി ഒരു കുന്നിന്റെ ഉയരം എന്ന പോലെ ഇരിയ്ക്കും).
ഇതുപോലെ തന്നെ ഒരേ സ്‌ലൈസിനുള്ളിൽ തന്നെ ഓരോ വരിയിലും നിരയിലും(അതായത് ഓരോ വോക്സെലിലും) വ്യത്യസ്ത കാന്തികശക്തി ഉണ്ടെങ്കിലേ വരുന്ന റേഡിയോ ഊർജ്ജം കൃത്യമായി അതതിന്റെ സ്ഥാനത്ത് വെയ്ക്കാൻ സാധിയ്ക്കൂ.
ചുരുക്കത്തിൽ പറഞ്ഞാൽ ഇങ്ങനെ റേഡിയോ ഊർജ്ജത്തിന്റെ സ്ഥാനം വ്യക്തമായി കണ്ടെത്താൻ മൂന്നു ദിശയിലും വ്യത്യസ്ത ഗ്രേഡിയന്റുകൾ ഉപയോഗിച്ച് കാന്തികമണ്ഡലത്തിന്റെ ശക്തി വ്യത്യാസപ്പെടുത്തേണ്ടതുണ്ട്.
രോഗിയെ കിടത്തേണ്ട ടേബിൾ
കാന്തികമല്ലാത്ത (ഇരുമ്പ് തുടങ്ങിയ ലോഹങ്ങൾ ഒട്ടും തന്നെ ഉപയോഗിയ്ക്കാതെ ഉണ്ടാക്കിയ) ഒരു ടേബിളിൽ ആണ് രോഗിയെ കിടത്തുന്നത്.
ഇത് സ്കാനറിന്റെ ഉള്ളിലേക്ക് ആവശ്യം പോലെ നീക്കാനും സാധിയ്ക്കണം.
ഈ ടേബിളുകളിൽ രോഗിയുടെ ശ്വസനത്തിന്റെ നിരക്ക്, ഹൃദയമിടിപ്പിന്റെ നിരക്ക് തുടങ്ങിയവ അളക്കാനുള്ള സംവിധാനങ്ങളും കോയിലുകൾ പ്ളഗ് ചെയ്യാനുള്ള സംവിധാനങ്ങളും കാണും.
ഇത്തരം ജൈവപ്രക്രിയകൾ ശരീരഭാഗങ്ങളുടെ അനൈച്ഛികചലനത്തിന് കാരണമായിത്തീരുകയും തൽഫലമായി ഉണ്ടാക്കിയെടുക്കുന്ന ഇമേജുകളുടെ ഗുണനിലവാരത്തെ ബാധിയ്‌യ്ക്കുകയും ചെയ്യും (ചലിയ്ക്കുന്ന ഒരു വസ്തുവിന്റെ ഫോട്ടോ എടുത്താൽ ഉണ്ടാകുന്ന ബ്ലറിങ് ഓർക്കുക).
സ്കാൻ ചെയ്യപ്പെടുന്ന ഓരോ രോഗിയുടെയും ഇത്തരം ചലനങ്ങൾ രേഖപ്പെടുത്തുന്നതിലൂടെ ഈ വിധ അനൈച്ഛികചലനങ്ങളുടെ പ്രഭാവത്തെ ഒരു പരിധിവരെ ശരിയാക്കിയെടുക്കാൻ സാധിയ്ക്കും.
ചില തരം ടേബിളുകൾ സ്കാനിംഗ് റൂമിൽ നിന്നും പുറത്തേയ്ക്ക് കൊണ്ടുവരാൻ സാധിയ്ക്കുന്നതുമാണ്(dock-able).
കമ്പ്യൂട്ടർ
സ്കാനറിന്റെ പ്രവർത്തനങ്ങളെ ഏകോപ്പിയ്ക്കാനും വരുന്ന ഇമേജുകൾ സൂക്ഷിച്ചുവെയ്ക്കാനും, പ്രോസസ്സ് ചെയ്ത് രോഗനിർണയം നടത്താൻ സഹായിയ്ക്കാനും ഒന്നോ അതിലധികമോ കംപ്യൂട്ടറുകൾ ആവശ്യമാണ്.
ആധുനിക സ്കാനെറുകൾ വരുന്ന ഇമേജുകളെ പല തരത്തിലുള്ള പഠനങ്ങൾക്ക് വിധേയമാക്കുന്നതിനാൽ ഇത്തരം കമ്പ്യൂട്ടറുകൾക്ക് അത്യുന്നത പ്രവർത്തനശേഷി അത്യന്താപേക്ഷിതമാണ്.
സുരക്ഷ മാഗ്നെറ്റിക് റെസൊണൻസ് സ്കാനർ റൂമിനു പുറത്തെ സുരക്ഷാനിർദ്ദേശങ്ങൾ
ശരീരത്തിലെ ഡി.എൻ.എ കളെ അയോണൈസ് ചെയ്യുന്ന റേഡിയേഷൻ (x-റേ ഇത്തരം റേഡിയേഷന് ഉദാഹരണമാണ്) ഒട്ടും തന്നെ ഉപയോഗിയ്ക്കാത്തതിനാൽ മറ്റു സ്കാനിംഗ് രീതികളെ അപേക്ഷിച്ചു് വളരെ സുരക്ഷിതമാണ് എം.ആർ.ഐ. എന്നാൽ ശക്തമായ ഒരു കാന്തികമണ്ഡലം സ്കാനറിലും ചുറ്റും ഉള്ളതിനാൽ വളരെ സൂക്ഷിച്ചുവേണം സ്കാനറിന്റെ അടുത്ത് പ്രവർത്തിയ്ക്കാൻ.
കാന്തികമായ (ഫെറോമാഗ്നെറ്റിക്, ഉദാ : ഇരുമ്പ്) ലോഹങ്ങൾ കൊണ്ടുണ്ടാക്കിയ വസ്തുക്കളൊന്നും തന്നെ സ്കാനർ വെച്ചിരിയ്ക്കുന്ന മുറിയിൽ കൊണ്ടുപോകാൻ പാടുള്ളതല്ല.
വീൽചെയർ, ഓക്സിജൻ സിലിണ്ടർ തുടങ്ങിയവ ഉദാഹരണങ്ങളാണ്.
ഇത്തരം വസ്തുക്കളെ ശക്തമായി സ്കാനറിന്റെ കേന്ദ്രത്തിലേക്ക് വലിച്ചെടുക്കുന്നതിനാൽ അവ ശരീരത്തിൽ കൊണ്ട് പരുക്കുകൾ പറ്റാനുള്ള സാധ്യത ഏറെയാണ്.
സ്കാനെറിൽ ഇങ്ങനെ പറ്റിപ്പിടിച്ചുപോയ വസ്തുക്കൾ തിരിച്ചെടുക്കാൻ ചില സന്ദർഭങ്ങളിൽ സ്കാനറിലെ കാന്തം സ്വിച്ച് ഓഫ് ചെയ്ത് ഹീലിയം വാതകാവസ്ഥയിൽ ആക്കിക്കളയേണ്ടി വരും(ഇതിനെ quenching/ക്വെഞ്ചിങ് എന്ന് വിളിയ്ക്കുന്നു).
വീണ്ടും ദ്രവീകൃത ഹീലിയം നിറയ്ക്കുക എന്നുള്ളത് വളരെ ചെലവുള്ള പ്രക്രിയയാണ്.
ഇത്തരം ലോഹങ്ങൾ കൊണ്ടുണ്ടാക്കിയ ഇമ്പ്ലാന്റുകൾ ശരീരത്തിൽ ഉള്ളവരും സ്കാനിംഗ് റൂമിൽ കയറുന്നത് സാധാരണയായി വിലക്കിയിരിയ്ക്കുന്നു.
പേസ്‌മേക്കർ, കോക്ലിയാർ ഇമ്പ്ലാന്റുകൾ തുടങ്ങിയവയുടെ പ്രവർത്തനവും ശക്തമായ കാന്തികമണ്ഡലത്തിൽ തടസ്സപ്പെടാം എന്നുള്ളതിനാൽ ഇത്തരം ഉപകരണങ്ങൾ ധരിയ്ക്കുന്നവരെയും സാധാരണഗതിയിൽ സ്കാനിംഗ് റൂമിൽ വിലക്കിയിരിയ്ക്കുന്നു.
അപകടകരമാണെന്ന് ഇതുവരെ തെളിയിക്കപ്പെട്ടിട്ടില്ലെങ്കിലും ഗർഭിണികളിലും എം.ആർ.ഐ സ്കാൻ പൊതുവേ നടത്താറില്ല.
സ്കാനിംഗ് റൂമിലെ ശബ്ദം (ഗ്രേഡിയന്റുകൾ വളരെ വേഗത്തിൽ മാറിക്കൊണ്ടിരിയ്ക്കുന്നതിലാണ് ഈ ശബ്ദം ഉണ്ടാകുന്നത്) ചിലരിൽ അസ്വസ്ഥതയുണ്ടാക്കിയേക്കാം.
അതുപോലെ സ്കാനറിന്റെ ഇടുങ്ങിയ ബോറിൽ വളരെ നേരം കിടക്കേണ്ടത് ചിലർക്ക് അസ്വസ്ഥതയും അകാരണഭയവും ഉളവാക്കിയേക്കാം.
സ്കാനിനിങ്ങിന് വേണ്ടി പുറപ്പെടുവിയ്ക്കുന്ന റേഡിയോഫ്രീക്വെൻസിക്ഷേത്രങ്ങൾ ശരീരത്തിൽ പൊള്ളലിന് കാരണമായേക്കാം.
അതിനാൽ സ്കാനെറുകൾ വളരെയധികം മുൻകരുതലുകൾ എടുത്തശേഷമാണ് ഇവ പുറപ്പെടുവിയ്ക്കുന്നത്.
താഴെപ്പറയുന്ന കാര്യങ്ങൾ സ്കാനിങ്ങിന് മുൻപ് ചെയ്തിരിയ്ക്കണം.
രോഗിയുടെ ശരീരത്തിൽ നിന്നും ലോഹം കൊണ്ടുള്ള വസ്തുക്കളെല്ലാം അഴിച്ചുമാറ്റുന്നു.
സ്കാനർ/കോയിൽ എന്നിവയിലെ ലോഹം കൊണ്ടുള്ള ഭാഗങ്ങളൊന്നും രോഗിയുടെ ശരീരത്തിൽ തട്ടാതിരിയ്ക്കാനായി ഇൻസുലേഷൻ കൊടുത്തിരിയ്ക്കുന്നു.
ശരീരഭാഗങ്ങൾ തമ്മിൽ കൂടിച്ചേർന്ന് ഒരു അടഞ്ഞ ലൂപ്പ് ഉണ്ടാകാതെയിരിയ്ക്കാനും ശ്രദ്ധിയ്ക്കുന്നു.
കൃത്യമായി പരിശോധിയ്ക്കപ്പെട്ട ഉപകരണങ്ങൾ മാത്രമേ സ്കാനിംഗ് റൂമിൽ കയറ്റുകയുള്ളൂ.
എന്നാൽ ഇത്തരം അപകടസാധ്യതകൾ സ്കാനിംഗ് നടത്തേണ്ട അത്യാവശ്യവുമായി തട്ടിച്ചുനോക്കിയാണ് ഇത്തരം രോഗികളെ സ്കാനിങ്ങിനു വിധേയമാക്കേണ്ടതുണ്ടോ ഇല്ലയോ എന്ന് തീരുമാനമെടുക്കുന്നത്.
ആധുനിക സ്കാനെറുകളിൽ ഇത്തരം ചില ഇമ്പ്ലാന്റുകൾ അനുവദിയ്ക്കത്തക്ക രീതിയിൽ കാന്തികമണ്ഡലത്തിന്റെയും, റേഡിയോ പൾസുകളുടെയും പ്രഭാവം പരിമിതപ്പെടുത്താനുള്ള സൗകര്യങ്ങളുമുണ്ട്.
സ്കാനർ റൂമിനു പുറത്ത് അവിടെ പാലിയ്ക്കേണ്ട സുരക്ഷാസംവിധാനങ്ങളെപ്പറ്റി വ്യക്തമായി എഴുതിവെച്ചിരിയ്ക്കും.
ഇത് കൃത്യമായി പാലിയ്ക്കേണ്ടത് അത് നിയന്ത്രിക്കുന്നവരുടെയും അവിടെ വരുന്ന ഓരോരുത്തരുടെയും ചുമതലയാണ്.
അവലംബം തുടർ വായനയ്ക്ക് {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) {{ cite book }} : Unknown parameter | name-list-format= ignored ( | name-list-style= suggested) ( help ) പുറംകണ്ണികൾ A Guided Tour of MRI: An introduction for laypeople Archived 2021-04-27 at the Wayback Machine .
National High Magnetic Field Laboratory The Basics of MRI .
Underlying physics and technical aspects .
Video: What to Expect During Your MRI Exam from the Institute for Magnetic Resonance Safety, Education, and Research (IMRSER) Royal Institution Lecture – MRI: A Window on the Human Body A SHORT HISTORY OF MAGNETIC RESONANCE IMAGING FROM A EUROPEAN POINT OF VIEW How MRI works explained simply using diagrams Archived 2015-02-06 at the Wayback Machine .
Real-time MRI videos: Biomedizinische NMR Forschungs GmbH .
Paul C. Lauterbur, Genesis of the MRI (Magnetic Resonance Imaging) notebook, September 1971 (all pages freely available for download in variety of formats from Science History Institute Digital Collections at digital.sciencehistory.org )
മാർക്ക് ബാർ ഇംഗ്ലീഷ് വിലാസം https://ml.wikipedia.org/wiki/Mark_Barr
ജെയിംസ് മാർക്ക് മക്ഗിന്നിസ് ബാർ (ജീവിതകാലം: മേയ് 18, 1871, പെൻസിൽവാനിയ - 1950, ഡിസംബർ 15, ദി ബ്രോൺസ്) ഒരു ഇലക്ട്രിക്കൽ എഞ്ചിനിയർ , ഭൗതികശാസ്ത്രജ്ഞൻ , കണ്ടുപിടിത്തക്കാരൻ, പോളിമത്ത് എന്നീ നിലകളിൽ പ്രശസ്തനായ വ്യക്തിയായിരുന്നു.
സുവർണ്ണ അനുപാതത്തിനുള്ള സ്റ്റാൻഡേർഡ് നോട്ടേഷൻ നിർദ്ദേശിച്ചതിൻറെ പേരിൽ അദ്ദേഹം കൂടുതലായി അറിയപ്പെടുന്നു.
അമേരിക്കയിൽ ജനിച്ചെങ്കിലും, ഇംഗ്ലീഷ് പൗരത്വമുള്ള ബാർ തന്റെ ജീവിതത്തിലെ പല കാലഘട്ടങ്ങളിലും ലണ്ടനിലും ന്യൂയോർക്ക് നഗരത്തിലും ജീവിച്ചു.
ഗണിതശാസ്ത്രത്തിലുള്ള അദ്ദേഹത്തിന്റെ സംഭാവനകളാണ് പ്രധാനമായും അദ്ദേഹത്തെ ഓർമ്മിക്കപ്പെടുന്നത്.
വർഷങ്ങളായുള്ള പരിശ്രമംകൊണ്ട് ബാർ  കണക്കുകൂട്ടുന്ന യന്ത്രങ്ങൾ ഉൾപ്പെടെയുള്ള നിരവധി യന്ത്രങ്ങളുടെ രൂപകൽപ്പന ചെയ്തു.
1900 ൽ പാരീസ് എക്സ്പോസിഷൻ യൂണിവേഴ്സെല്ലെയിൽ വളരെ കൃത്യമായ ഒരു കൊത്തുപണികൾക്കുള്ള യന്ത്രം കണ്ടുപിടിച്ചതിന് അദ്ദേഹം ഒരു സ്വർണ്ണ മെഡൽ നേടുകയുണ്ടായി.
മാർക്ക് ബാർ ചാൾസ് ബി. ബാർ, ആൻ എം ജിന്നിസ് എന്നിവരുടെ മകനായി ലണ്ടനിൽ ജനിച്ചു.
ലണ്ടനിൽ വിദ്യാഭ്യാസം നേടിയ അദ്ദേഹം 1887 മുതൽ 1890 വരെ പിറ്റ്സ്ബർഗിൽ വെസ്റ്റിംഗ്ഹൗസ് ഇലക്ട്രിക് കമ്പനിയിൽ പ്രവർത്തിച്ചു.
ഒരു ഡ്രാഫ്റ്റ്സ്മാൻ എന്ന നിലയിൽ ലബോറട്ടറി അസിസ്റ്റന്റായി, പിന്നീട് ഒരു കെട്ടിടം നിർമ്മാണ എൻജിനീയർ ആയി മാറി.
1890 കളുടെ തുടക്കത്തിൽ ഏകദേശം രണ്ട് വർഷക്കാലം ന്യൂയോർക്ക് സിറ്റിയിൽ അസിസ്റ്റന്റ് എഡിറ്ററായി ഇലക്ട്രിക്കൽ വേൾഡ് എന്ന മാസികയിൽ ജോലിചെയ്തു.
അതേസമയം തന്നെ അദ്ദേഹം ന്യൂയോർക്ക് സിറ്റി കോളേജ് ഓഫ് ടെക്നോളജിയിൽ രസതന്ത്രം പഠിക്കുകയും ചെയ്തു.
1900 ഓടെ ന്യൂയോർക്കിലെ നിക്കോള ടെസ്ലയും മിഹിജലോ പപ്പിനുമൊപ്പം പ്രവർത്തിച്ചിരുന്നു.
എന്നിരുന്നാലും തോമസ് എഡിസന്റെ പരിചയക്കാർക്കിടയിൽ വളരെക്കുറച്ചെ അറിയപ്പെട്ടിരുന്നുള്ളൂ.
ലണ്ടണിൽ മടങ്ങിയെത്തിയ അദ്ദേഹം 1892-ൽ ലണ്ടൻ ടെക്നിക്കൽ കോളേജിൽ നിന്ന് ഗണിതശാസ്ത്രത്തിലും ഇലക്ട്രിക്കൽ എഞ്ചിനീയറിംഗിലും പ്രാഗല്ഭ്യം നേടി.
1896-നും 1900-നും ഇടയ്ക്കായി അദ്ദേഹം ഇംഗ്ലണ്ടിലെ ലിനോറ്റൈപ്പായി പ്രവർത്തിക്കാൻ തുടങ്ങി.
1900 മുതൽ 1904 വരെ ലണ്ടനിലെ ട്രെവർ വില്യംസിന്റെ സാങ്കേതിക ഉപദേശകനായി പ്രവർത്തിച്ചു.
1902-ൽ അദ്ദേഹം ബ്രിട്ടീഷ് അസ്സോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസ് എന്ന സോൾ സ്ക്വ് ഗേജ് കമ്മറ്റിയിലേക്ക് തിരഞ്ഞെടുക്കപ്പെട്ടു.
ബ്രിട്ടീഷ് അസോസിയേഷൻ സ്ക്രീ ത്രെഡുകളുടെ സമ്പ്രദായത്തിൽ പ്രാക്ടീസ് നടത്താൻ സമിതി സജ്ജീകരിച്ചിരുന്നു.
1884 ൽ ഇത് നടപ്പിലാക്കിയിരുന്നില്ല.
കൂടുതൽ വിശാലമായി, "എൻജിനീയറിങ് സാമഗ്രികൾ, ഉപകരണങ്ങൾ, യന്ത്രവൽക്കരണം എന്നിവയുടെ ഏകീകൃതമാക്കൽ തുടങ്ങിയ മുഴുവൻ പ്രശ്നത്തെയും" പരിഗണിച്ചിരുന്നു.
1916 ജനുവരിയിൽ ലണ്ടനിലെ മെഷീനിസ്റ്റുകളുടെ സ്കൂൾ ചുമതല ബാറിനു നല്കി.
യുദ്ധ പരിശ്രമത്തിനായി സമീപത്തുള്ള മെഷീൻ ഗൺ ഫാക്ടറിയിലേക്ക് തൊഴിലാളികളെ വിതരണം ചെയ്യാൻ ഉദ്ദേശിച്ചിരുന്നു.
പ്രതീക്ഷിച്ച തോതിൽ പുതിയ തൊഴിലാളികളെ ഏറ്റെടുക്കാൻ ഫാക്ടറിക്ക് കഴിയാത്തതിനാൽ സ്കൂൾ ജൂണിൽ അവസാനിച്ചു.
1920 കളിൽ ബാർ ചെൽസിയിലെ ആൽഫ്രഡ് നോർത്ത് വൈറ്റ്ഹെഡിലേക്ക് ഇടയ്ക്കിടെ വരുന്ന സന്ദർശകനായിരുന്നു.
ഹാംലിൻ ഗർലൻഡ് എഴുതുന്നു, "ലണ്ടനിൽ മുപ്പതു വർഷത്തിനുശേഷം" ബാർ "തന്റെ ഇളയമകന് പൗരത്വം ലഭിക്കാൻ വേണ്ടി " അമേരിക്കയിലേക്ക് മടങ്ങി.
1924-ൽ ഹാർവാർഡ് യൂണിവേഴ്സിറ്റി ഹെന്റി ഒസ്ബൻ ടെയ്ലറിന്റെ സാമ്പത്തിക പിന്തുണയോടെ വൈറ്റ്ഹെഡ്സിനെ അതിന്റെ ഫാക്കൽറ്റികളിൽ ചേരാൻ ക്ഷണിച്ചു.
വൈറ്റ്ഹെഡ്, ടെയ്ലർ എന്നിവരുടെ ഒരു സുഹൃത്ത് ആയ ബാർ, ഈ നീക്കത്തിൻറെ തയ്യാറെടുപ്പുകളിൽ ഒരു ഇടനിലക്കാരനായി സേവിച്ചു.
വൈറ്റ്ഹെഡ്, 1924 ലും 1925 ലും തന്റെ മകൻ നോർത്തിൽ തുടർന്നുള്ള കത്തുകളിൽ, അദ്ദേഹത്തിൻറെ കണക്കുകൂട്ടുന്ന യന്ത്രങ്ങളുടെ ഒരു രൂപകല്പന പേരു പറയാത്ത വലിയ അമേരിക്കൻ കമ്പനിയ്ക്ക് വിൽക്കാൻ വേണ്ടി നടത്തിയ ബാറിന്റെ പോരാട്ടങ്ങളെക്കുറിച്ച് എഴുതുന്നു.
1925-ലെ കത്തിൽ, വൈറ്റ് ഹെഡ് എഴുതുന്നു.
ബാറും ഭാര്യ മബേലും ഒഹായോയിലെ എല്യേറിയയെ സന്ദർശിച്ചപ്പോൾ ബാറിന്റെ മകൻ സ്തെഫാനൊസും ഉപകരണത്തിൻറെ ഒരു ടെസ്റ്റ് ബിൽഡ് പരിശോധിക്കുന്നതിനായി അദ്ദേഹത്തോടൊപ്പം താമസിക്കുകയായിരുന്നു.
എന്നിരുന്നാലും, 1927 ആയപ്പോഴേക്കും ബാറും വൈറ്റ്ഹെഡും പുറത്തായി,  (ബാറിന്റെ സ്വഭാവത്തെക്കുറിച്ച് വളരെയധികം പരാതിയുണ്ടായിരുന്നു) അദ്ദേഹം "ഇവിടെ ബിസിനസ് സ്കൂളിൽ തന്റെ സ്ഥാനം നിലനിർത്തുമോയെന്ന് സംശയിക്കുന്നു" എന്ന് നോർത്തിന് വാഷിം ഹെഡ് എഴുതി.
ഇതേസമയം ഹാർവാർഡ് ബിസിനസ് സ്കൂളിൽ "ഫിനാൻസ് റിസർച്ച് അസിസ്റ്റന്റ്" ആയിരുന്നു ബാർ.
1925-ൽ ബാർ സെഞ്ച്വറി അസോസിയേഷൻ അംഗമായി.
അദ്ദേഹത്തിന്റെ പിൽക്കാല ജീവിതത്തിൽ പ്രായോഗികമായി അത് "അദ്ദേഹത്തിൻറെ ഭവനമായി" മാറി.
സംഭാവനകൾ മെഷീനിംഗ്
ലിനോടൈപ്പിൽ ബാർ കൂടുതൽ ലൂപ്രിക്കേഷനുകൾക്ക് വേണ്ടി ബോൾഡ് ബേറിങ്ങുകൾക്ക് പകരം പഞ്ച് കട്ടിംഗ് മെഷീനുകൾ മെച്ചപ്പെടുത്തി, കൃത്യമായ ഫിറ്റ് നേടാനും ട്രാക്ട്രിക്സ് ആകൃതിയിലുള്ള സ്ലീവ് ഉപയോഗിച്ചു.
ഒരു ബോൾ റേസിന്റെ അളവുകൾ കണക്കുകൂട്ടാൻ 1896-ൽ പ്രസിദ്ധീകരിച്ച 'ദ ഇലക്ട്രിക്കൽ റിവ്യൂ'യിൽ ബാർ, ഈ ആപ്ലിക്കേഷനിൽ ആവശ്യമായ സ്ഫടിക സ്റ്റീൽ ബോളുകളുടെ വളർച്ച ഉത്തേജിപ്പിക്കുന്നതിന് വേണ്ടി സൈക്കിൾ വ്യവസായത്തിൽ ഇത് സഹായിക്കുന്നു.
അദ്ദേഹം നിർമ്മിച്ച പഞ്ച്കട്ടറുകൾ, വളരെ ചെറിയ അളവിൽ ത്രിമാന വസ്തുക്കളായി (അക്ഷരങ്ങൾ അല്ലെങ്കിൽ പ്രതീകങ്ങളുടെ രൂപരേഖകൾ) പകർപ്പുകൾ സൃഷ്ടിക്കാൻ കഴിയുന്ന പാൻറോഗ്രഫുകൾ ആയിരുന്നു (ഓരോ ലോട്ടറും ആധുനിക തരത്തിലുള്ള ടൈപ്പുചെയ്യൽ രൂപത്തിൽ രൂപപ്പെടുത്താൻ ഉപയോഗിക്കുന്ന പഞ്ച്) .1900 നും 1902 നുമിടയിൽ Linotype മാനേജർമാർ ആർതർ പൊള്ളൻ, വില്യം ഹെൻറി ലോക്ക്, ബാർ വളരെ വ്യത്യസ്തമായ അളവിൽ രൂപകൽപ്പന ചെയ്ത പാൻറോഗ്രഫുകളും രൂപകൽപ്പന ചെയ്തിട്ടുണ്ട്, സ്ഥാനമാനങ്ങൾ, ഹെഡ്ഡിംഗുകൾ, വെടിവയ്പ് കപ്പലിന്റെ വേഗത എന്നിവയെ അടിസ്ഥാനമാക്കിയുള്ള നാവിക പീരങ്കികളുടെ ലക്ഷ്യം കണക്കുകൂട്ടുന്നു.
സുവർണ്ണ അനുപാതം The Greek letter phi , symbol for the golden ratio
ബാർ വില്ല്യം സ്ക്കൂളിങ്ങിന്റെ ഒരു സുഹൃത്ത് ആയിരുന്നു.
മെക്കാനിക്കൽ കാൽക്കുലേറ്ററുകൾക്ക് അനുയോജ്യമായ ഗണിതശാസ്ത അൽഗോരിതം വികസിപ്പിക്കുന്നതിനായി സുവർണ്ണ അനുപാതത്തിന്റെ സ്വഭാവത്തെ ചൂഷണം ചെയ്യുന്നതിൽ അദ്ദേഹത്തോടൊപ്പം പ്രവർത്തിച്ചു.
തിയോഡോർ ആന്ദ്രേ കുക്ക് പറയുന്നതനുസരിച്ച്, ഫി (φ) എന്ന പേരിൽ സുവർണ്ണ അനുപാതം ബാർ നൽകി.
ഒരു വൃത്തത്തിന്റെ വ്യാപ്തിയുള്ള വ്യാസാർദ്ധത്തിന്റെ അനുപാതത്തിൽ π ഉപയോഗിക്കുന്നത് താരതമ്യപ്പെടുത്തിയാൽ ബാർ φ തെരഞ്ഞെടുത്തതെന്ന് എഴുതിയിരിക്കുന്നു, പുരാതന ശില്പി ഫൈദിയസിന്റെ പേരിലുള്ള ആദ്യ ഗ്രീക്ക് അക്ഷരമാണിത്.
ഫിദിയസ് തിരഞ്ഞെടുത്തത് കാരണം "സുവർണ്ണ അനുപാതം പതിവായി തന്റെ ശിൽപത്തിൽ ഉപയോഗിച്ചിട്ടുണ്ടെന്ന്" മാർട്ടിൻ ഗാർഡ്നേർ പിന്നീട് എഴുതി.
തന്റെ തന്നെ പേപ്പറിൽ എഴുതി ഇക്കാര്യം ബാർ നിഷേധിച്ചു.
"സൗന്ദര്യത്തിന്റെ പാരാമീറ്ററുകൾ" എന്ന സുവർണ്ണ അനുപാതം ഉപയോഗിച്ചിരുന്നതായി ഫീഡിയസിനെ അദ്ദേഹം സംശയിച്ചു.
കുക്ക് ഫില്ലോടാക്സിസിനെക്കുറിച്ച് സുവർണ്ണ അനുപാതത്തിൽ ഏതാണ്ട് ഒരേ പോലെ സസ്യത്തിൻറെ കാണ്ഡത്തിൽ ഇലകൾ ക്രമീകരിക്കപ്പെടുന്ന ഒരു ലേഖനം കണ്ടതിനു ശേഷം ബാർ  തിയോഡോർ കുക്കിൻറെ കണ്ടുപിടിത്തങ്ങൾ സ്കൂളുമായി ആശയവിനിമയം നടത്തിയിരുന്നു.
1915-ൽ ബാറിനൊപ്പം സ്കൂൾ ഒരേ നൊട്ടേഷൻ പ്രസിദ്ധീകരിച്ചു ബാർ 1913- ൽ അദ്ദേഹത്തിൻറെ പ്രവൃത്തിയുമായി ബന്ധപ്പെട്ട ഒരു കൃതി ദി സ്കെച്ചിൽ പ്രസിദ്ധീകരിച്ചു.
ഫിബൊനാച്ചി നമ്പറുകൾ ഉയർന്ന നിരകളിലെ ആവർത്തനങ്ങളിലേക്ക് ഇത് പൊതുവൽക്കരിക്കപ്പെട്ടു; മറ്റ് കണ്ടുപിടിത്തങ്ങളും കണ്ടെത്തലുകളും
1910 കാലഘട്ടത്തിൽ, ചിത്രകാരനായ വില്യം നിക്കോൾസണിനുവേണ്ടി ഒരു ലൈറ്റിംഗ് ഉപകരണം അദ്ദേഹം നിർമ്മിച്ചു.
1914-ൽ വൈദ്യുതി വിദഗ്ദ്ധനായിരുന്ന അദ്ദേഹം പോളിഷ് മീഡിയാ സ്റ്റാനിസ്ലാവ ടോംസിക്കിനെ സൊസൈറ്റി ഫോർ സൈക്കിക്കൽ റിസർച്ചിൽ ഉൾപ്പെടുത്തി മാനസിക പ്രതിഭാസങ്ങളുടെ അന്വേഷണത്തിൽ പങ്കെടുത്തിരുന്നു.
എന്നിരുന്നാലും ഫലം അന്തിമമായിരുന്നില്ല.
1916-ന് മുമ്പ് ചില ഘട്ടങ്ങളിൽ ബാർ ടർപേന്റൈനിൽ നിന്ന് സിന്തറ്റിക് റബ്ബർ ഒരു ബാക്ടീരിയ പ്രക്രിയയിലൂടെ നിർമ്മിക്കാൻ ഒരു ബിസിനസ് സംരംഭത്തിലെ പങ്കാളിയായി മാറി.
എന്നിരുന്നാലും, യഥാർത്ഥ വിതരണത്തെ ( ന്യൂജേഴ്സിയിൽ നിന്ന് വിനാഗിരിയുടെ ബാരൽ) തളർത്തുന്ന ബാക്ടീരിയയെ മാറ്റിനിർത്തിയാൽ, ഈ പ്രക്രിയ പ്രകൃതിദത്ത റബ്ബറിനെ അപേക്ഷിച്ച് ചെലവ് കുറഞ്ഞതാണെങ്കിലും  ബിസിനസ്സ് പരാജയപ്പെട്ടു.
ലണ്ടൻ മൃഗശാലയിലെ എഡ്വേർഡ് ജോർജ് ബൗലംഗറുമൊത്ത് , അദ്ദേഹം ഒരു ടൈമർ-ഓപെറേറ്റെഡ് ഇലട്രോമെക്കാനിക്കൽ റാറ്റ് ട്രാപ്പ് നിർമ്മിച്ചു.
1927 കളുടെ തുടക്കത്തിൽ ന്യൂയോർക്ക് സുവോളജിക്കൽ സൊസൈറ്റിയിലെ വില്യം ബീബ് ഹെയ്റ്റിയിൽ ഒരു ഡൈവിംഗ് പര്യടനത്തിന് തയ്യാറെടുക്കുന്നതിൽ അദ്ദേഹത്തോടൊപ്പം "ഭൗതികശാസ്ത്രജ്ഞൻ, മാസ്റ്റർ ഇലക്ട്രീഷ്യൻ, തത്ത്വചിന്തകൻ" എന്നിവർ പങ്കെടുത്തു ഒരു സഹായ ബോട്ടിലിരുന്ന് സംസാരിക്കാൻ മുങ്ങൽ വിദഗ്ദരെ സഹായിക്കുന്ന ഒരു അന്തർവാഹിനി ടെലിഫോൺ സൗകര്യം വികസിപ്പിക്കാൻ ബാർ സഹായിച്ചു.
ചെമ്പിലുള്ള അണ്ടർവാട്ടർ ഭവനത്തിൽ ഒരു ചലിക്കുന്ന പിക്ചർ ക്യാമറയും പ്രവർത്തിപ്പിച്ചു.
തിരഞ്ഞെടുത്ത പ്രസിദ്ധീകരണങ്ങൾ B96.
B29.
B30.
ബ്രൂസ് മോൾ ഇംഗ്ലീഷ് വിലാസം https://ml.wikipedia.org/wiki/Breus%27_mole
ഗർഭാവസ്ഥയിൽ ഗർഭാശയത്തിലെ മാതൃ രക്തത്തിൽ നിന്ന് രൂപം കൊള്ളുന്ന ഒരു വലിയ, സബ്കോറിയോണിക്, ട്യൂബറസ് ഹെമറ്റോമയാണ് ബ്രൂസ് മോൾ .
1892-ൽ കാൾ ബ്രൂസ് ആണ് ഇത് ആദ്യമായി വിവരിച്ചത്.
കാരണവും രോഗകാരിയും
1200 പ്ലാസന്റകളിൽ 1 എന്ന തോതിൽ കാണപ്പെടുന്ന ഇത് ഒരു അപൂർവ രോഗമാണ്.
ഹൃദയസംബന്ധമായ പ്രശ്‌നങ്ങൾ, രക്തചംക്രമണ തകരാറുകൾ, മോണോസോമി, രക്താതിമർദ്ദം , പ്രമേഹം എന്നിവയുള്ള സ്ത്രീകൾ ബ്രൂസ് മോളിന് സാധ്യതയുള്ളവരാണ്.
മോൾ ഒരു സബ്-കോറിയോണിക് ഹെമറ്റോമയായി രൂപം കൊള്ളുന്നു, ഇത് ഇന്റർവില്ലസ് രക്തത്തിൽ നിന്ന് രൂപം കൊള്ളുന്നു, ഇത് ഗർഭാവസ്ഥയുടെ പ്രായം കൂടുന്നതിനനുസരിച്ച് ഫൈബ്രിൻ എന്ന കട്ടപിടിക്കുന്ന പദാർത്ഥത്തിന്റെ പുരോഗമനപരമായ ശേഖരണത്തിന് കാരണമാകുന്നു.
സതേൺ ബ്ലോട്ട് ടെസ്റ്റിൽ നിന്നുള്ള തെളിവുകൾ, കട്ടപിടിച്ച വസ്തുക്കളുടെ 85 ശതമാനവും അമ്മയുടെ രക്തമാണെന്ന് വെളിപ്പെടുത്തുന്നു.
ബ്രൂസ് മോളിനെ മസിലേറ്റഡ് സ്റ്റിൽബർത്ത് ഭ്രൂണങ്ങളുടെ മറവിൽ കണ്ടെത്തിയതായി റിപ്പോർട്ട് ചെയ്യപ്പെടുന്നു, ഇത് വൻതോതിലുള്ള സബ്കോറിയോണിക് ഹെമറ്റോമയാണ് അവയുടെ മരണത്തിന് കാരണമെന്ന് സൂചിപ്പിക്കുന്നു.
ഒരു ഭീമാകാരമായ ബ്രൂസ് മോൾ സ്പൈറൽ ധമനികളിലെ രക്തയോട്ടം തടസ്സപ്പെടുത്തുകയും  ഭ്രൂണത്തിന്റെ വളർച്ചയെ തടസ്സപ്പെടുത്തുകയും ചെയ്യും.
വൈദ്യശാസ്ത്രപരമായി, ബ്രൂസ് മോളിൽ രോഗലക്ഷണങ്ങളുണ്ടാകാം, അല്ലെങ്കിൽ ഗർഭപിണ്ഡത്തിലേക്കുള്ള രക്തയോട്ടം കുറയുന്നതിന്റെ ലക്ഷണങ്ങളായ വളർച്ചാ പരിമിതി, ഗർഭപിണ്ഡത്തിന്റെ ബുദ്ധിമുട്ട് എന്നിവ ഉണ്ടാകാം.
പ്രസവശേഷം, തത്സമയ ജനനത്തിനോ സ്വാഭാവിക ഗർഭഛിദ്രത്തിനോ ശേഷമുള്ള മറുപിള്ള പരിശോധനയിൽ ബ്രൂസ് മോൾ കണ്ടെത്താം.
ബ്രൂസ് മോൾ അൾട്രാസൗണ്ട് വഴി രോഗനിർണയം നടത്തുന്നു, അവിടെ കോറിയോണിന് താഴെ കട്ടിയുള്ള മൾട്ടിലോബുലേറ്റഡ് ഹെമറ്റോമ കാണാം.
ഇടയ്‌ക്കിടെ, സബ്‌കോറിയൽ ത്രോംബോഹെമറ്റോമ ഇൻട്രാപ്ലസന്റൽ ആയി മാറിയേക്കാം, ഇത് രോഗനിർണയം ബുദ്ധിമുട്ടാക്കുന്നു.
അതിൽ അടങ്ങിയിരിക്കുന്ന ശുദ്ധരക്തത്തിന്റെ അളവ് അനുസരിച്ച് മോൾ എക്കോജെനിക് അല്ലെങ്കിൽ ഹൈപ്പോകോയിക് ആയിരിക്കാം.
ബ്രൂസ് മോളിനെ വെസിക്യുലാർ മോളിൽ നിന്ന് വേർതിരിച്ചറിയാൻ അൾട്രാസൗണ്ട് പരിശോധന ഉപയോഗിക്കാം.
രക്തചംക്രമണത്തിന്റെ അളവ് ഗണ്യമായി കുറഞ്ഞാൽ ഭ്രൂണ മരണം സംഭവിക്കുന്നു.
രോഗനിർണയം നിർണ്ണയിക്കുന്ന നിർണായക ഘടകം ഹെമറ്റോമയുടെ സ്ഥലമാണ്, വോളിയമല്ല.
ഗർഭാവസ്ഥയിൽ കണ്ടെത്തിയാൽ, ഹെമറ്റോമയുടെ വലുപ്പവും ഗർഭപിണ്ഡത്തിന്റെ ക്ഷേമവും നിരീക്ഷിക്കുന്നതിന് സീരിയൽ യുഎസ്ജി കൂടാതെ/അല്ലെങ്കിൽ ഡോപ്ലർ സ്കാനുകൾ ഉപയോഗിക്കുന്നു.
മെസ്സിയർ 22 ഇംഗ്ലീഷ് വിലാസം https://ml.wikipedia.org/wiki/Messier_22
ധനു രാശിയിൽ ഗാലാക്റ്റിക് ബൾജിന് സമീപത്തായി സ്ഥിതിചെയ്യുന്ന ദീർഘവൃത്താകൃതിയുള്ള ഒരു ഗോളീയ താരവ്യൂഹമാണ് മെസ്സിയർ 22 ( M22 ) അഥവാ NGC 6656 .
രാത്രിയിൽ ഏറ്റവും പ്രഭയോടെ കാണുന്ന ഗോളീയ താരവ്യൂഹങ്ങളിലൊന്നാണിത്.
ഭൂമിയിൽ നിന്ന് നോക്കുമ്പോൾ നല്ല പ്രകാശമുള്ളതായി കാണുന്നതിനാൽ ഏറ്റവുമാദ്യം നിരീക്ഷിക്കപ്പെട്ട ഗോളീയ താരവ്യൂഹങ്ങളിലൊന്നാണ് മെസ്സിയർ 22.
1665-ൽ അബ്രഹാം ഐൽ ആണ് ഇതിനെ ആദ്യമായി നിരീക്ഷിച്ചത്.
1764 ജൂൺ 5-ന് ചാൾസ് മെസ്സിയർ തന്റെ പട്ടികയിലെ ഇരുപത്തി രണ്ടാമത്തെ അംഗമായി ഇതിനെ ഉൾപ്പെടുത്തി.
1930-ൽ ഹാർലോ ഷാപ്‌ലി M22-നെ വിശദമായി നിരീക്ഷണങ്ങൾക്ക് വിധേയമാക്കി.
എഴുപതിനായിരം നക്ഷത്രങ്ങളെ M22-ൽ കണ്ടെത്തിയ അദ്ദേഹം താരവ്യൂഹത്തിന് സാന്ദ്രമായ കാമ്പുണ്ടെന്നും നിരീക്ഷിച്ചു..
ഇതിനുശേഷം 1959-ൽ ഹാൽട്ടൺ ആർപ് , വില്യം മെൽബൺ എന്നിവരും താരവ്യൂഹത്തെക്കുറിച്ച് പഠിച്ചു.
ഒമേഗ സെന്റോറിക്ക് സമാനമായി ഈ താരവ്യൂഹത്തിലെ ചുവന്ന ഭീമൻ നക്ഷത്രങ്ങൾക്ക് ഉയർന്ന വർണ്ണവ്യാപ്തിയുണ്ടെന്ന് കണ്ടെത്തിയത് M22-ന്റെ കൂടുതൽ വിശദമായ പഠനങ്ങൾ നടക്കാൻ കാരണമായി.
1977-ൽ ജെയിംസ് ഹെസ്സർ ആണ് ഈ വിഷയത്തിൽ പഠനങ്ങൾ നടത്താനാരംഭിച്ചത്.
ഭൂമിക്ക് ഏറ്റവും സമീപത്തായി സ്ഥിതിചെയ്യുന്ന ഗോളീയ താരവ്യൂഹങ്ങളിലൊന്നാണ് മെസ്സിയർ 22.
10,600 പ്രകാശവർഷം മാത്രമാണ് ദൂരം.
ഭൂമിയിൽ നിന്ന് നോക്കുമ്പോൾ 32' കോണീയവ്യാസമുള്ള താരവ്യൂഹത്തിന്റെ യഥാർത്ഥ വ്യാസം 99 ± 9 പ്രകാശവർഷമാണ്.
32 ചരനക്ഷത്രങ്ങൾ ഇതുവരെ M22-ൽ നിരീക്ഷിക്കപ്പെട്ടിട്ടുണ്ട്.
ഗാലാക്റ്റിക് ബൾജിന്റെ മുന്നിലായി നിലകൊള്ളുന്നതിനാൽ പശ്ചാത്തലത്തിലെ നക്ഷത്രങ്ങളുടെമേലുള്ള മൈക്രോലെൻസിങ് പ്രഭാവം പഠിക്കാൻ താരവ്യൂഹത്തെ ഉപയോഗപ്പെടുത്തുന്നു.
M22 താരതമ്യേന ലോഹീയത കുറഞ്ഞ താരവ്യൂഹമാണ്, ഭൂമിക്ക് സമീപത്തായാണ് സ്ഥിതിചെയ്യുന്നതെങ്കിലും ഡസ്റ്റ് എക്സ്റ്റിങ്ഷൻ മൂലം ലഭിക്കുന്ന പ്രകാശം കുറവായതിനാൽ 5.5 ആണ് ദൃശ്യകാന്തിമാനം .
ഉത്തരാർദ്ധഗോളത്തിലെ മധ്യ അക്ഷാംശങ്ങളിൽ നിന്ന് നിരീക്ഷിക്കുമ്പോൾ (യൂറോപ്പ്, വടക്കേ അമേരിക്ക തുടങ്ങിയവ) ഏറ്റവും പ്രകാശമേറിയ ഗോളീയ താരവ്യൂഹമാണ് M22.
ഗ്രഹനീഹാരിക നിരീക്ഷിക്കപ്പെട്ടിട്ടുള്ള നാല് ഗോളീയ താരവ്യൂഹങ്ങളിലൊന്നാണ് മെസ്സിയർ 22 ( മെസ്സിയർ 15 , NGC 6441 , പാലൊമാർ 6 എന്നിവയാണ് മറ്റുള്ളവ).
ഐറാസ് ഉപഗ്രഹമുപയോഗിച്ച് 1986-ൽ ഫ്രെഡ് ജില്ലെറ്റും സഹപ്രവർത്തകരുമാണ് IRAS 18333-2357 എന്ന ജ്യോതിശാസ്ത്രവസ്തുവിനെ കണ്ടെത്തിയത്.
ഇതൊരു നീഹാരികയാണെന്ന് തിരിച്ചറിഞ്ഞത് 1989-ലാണ്.
GJJC1 എന്ന കാറ്റലോഗ് സംഖ്യ നൽകപ്പെട്ടിരിക്കുന്ന ഗ്രഹനീഹാരികയുടെ കേന്ദ്രത്തിൽ സ്ഥിതിചെയ്യുന്നത് ഒരു നീലനക്ഷത്രമാണ് .
വെറും ആറായിരം വർഷം മാത്രമാണ് നീഹാരികയുടെ പ്രായം.
10-20 സൗരപിണ്ഡം വരുന്ന രണ്ട് തമോദ്വാരങ്ങൾ M22-ൽ നിരീക്ഷിക്കപ്പെട്ടിട്ടുണ്ട്.
വെരി ലാർജ് അറേ ആണ് ഇവയെ കണ്ടെത്തിയത്, പിന്നീട് ചന്ദ്ര എക്സ്-റേ ദൂരദർശിനിയും ഇവയെ നിരീക്ഷിച്ചു.
താരവ്യൂഹങ്ങളിൽ നിന്ന് തമോദ്വാരങ്ങൾ പുറന്തള്ളപ്പെടുന്ന പ്രതിഭാസത്തിന് മുമ്പ് കരുതിയതിനെക്കാൾ കാര്യക്ഷമത കുറവാണെന്നാണ് ഇവയുടെ സാന്നിദ്ധ്യം തെളിയിക്കുന്നത്.
അഞ്ചിനും നൂറിനുമിടയിൽ തമോദ്വാരങ്ങൾ M22-ൽ സ്ഥിതിചെയ്യുന്നുണ്ടെന്ന് കണക്കാക്കപ്പെടുന്നു നക്ഷത്രങ്ങളും തമോദ്വാരങ്ങളും തമ്മിലുള്ള പ്രതിപ്രവർത്തനമാകാം താരവ്യൂഹത്തിന്റെ കാമ്പിന് ഇത്ര വലിപ്പമുണ്ടാകാൻ കാരണം.
M22ന്റെ സ്ഥാനം അവലംബം
നിർദ്ദേശാങ്കങ്ങൾ : 18 h 36 m 24.21 s , −23° 54′ 12.2″
ശാരീരിക പരിശോധന ഇംഗ്ലീഷ് വിലാസം https://ml.wikipedia.org/wiki/Physical_examination
ശാരീരിക പരിശോധന , വൈദ്യപരിശോധന , അല്ലെങ്കിൽ ക്ലിനിക്കൽ പരിശോധനയിൽ , ഒരു മെഡിക്കൽ പ്രാക്ടീഷണർ ഒരു രോഗാവസ്ഥയുടെ സാധ്യമായ ഏതെങ്കിലും മെഡിക്കൽ അടയാളങ്ങൾ അല്ലെങ്കിൽ ലക്ഷണങ്ങൾക്കായി ഒരു രോഗിയെ പരിശോധിക്കുന്നു.
ഇതിൽ  സാധാരണയായി രോഗിയുടെ മെഡിക്കൽ ചരിത്രത്തെക്കുറിച്ചുള്ള ചോദ്യങ്ങളും, റിപ്പോർട്ട് ചെയ്ത ലക്ഷണങ്ങളെ അടിസ്ഥാനമാക്കിയുള്ള പരിശോധനയും ഉൾപ്പെടുന്നു.
മെഡിക്കൽ ചരിത്രവും ശാരീരിക പരിശോധനയും ഒരുമിച്ച് രോഗനിർണയത്തിനും ചികിത്സാ പദ്ധതി ആവിഷ്കരിക്കാനും സഹായിക്കുന്നു.
ഈ ഡാറ്റ പിന്നീട് മെഡിക്കൽ റെക്കോർഡിന്റെ ഭാഗമാകും.
തരങ്ങൾ 15 മാസം പ്രായമുള്ള കുട്ടിയിൽ സ്റ്റെതസ്കോപ്പ് ഉപയോഗിക്കുന്ന ഒരു ഡോക്ടർ റൊട്ടീൻ (പൊതുവായത്)
പൊതു ആരോഗ്യ/ശാരീരിക പരിശോധന സാധാരണ രോഗലക്ഷണങ്ങളില്ലാത്ത ഒരു രോഗിക്ക് നടത്തുന്ന ശാരീരിക പരിശോധനയാണ്.
ഇവ സാധാരണയായി ഒരു ശിശുരോഗവിദഗ്ദ്ധൻ , ഫാമിലി പ്രാക്ടീസ് ഫിസിഷ്യൻ, ഒരു ഫിസിക്കൽ തെറാപ്പിസ്റ്റ് , ഫിസിഷ്യൻ അസിസ്റ്റന്റ്, ഒരു സർട്ടിഫൈഡ് നഴ്‌സ് പ്രാക്ടീഷണർ അല്ലെങ്കിൽ മറ്റ് പ്രാഥമിക പരിചരണ ദാതാവ് എന്നിവരിൽ ആരെങ്കിലുമാണ് നടത്തുന്നത്.
ഈ പതിവ് ശാരീരിക പരിശോധനയിൽ സാധാരണയായി തല കണ്ണ് ചെവി മൂക്ക് തൊണ്ട എന്നിവയുടെ പരിശോധന ഉൾപ്പെടുന്നു.
എന്തെങ്കിലും പ്രശനങ്ങൾ കണ്ടെത്തിയാൽ ആവശ്യമെങ്കിൽ, കൂടുതൽ വിശദമായ പരിശോധനകൾക്കായി രോഗിയെ ഒരു മെഡിക്കൽ സ്പെഷ്യലിസ്റ്റിലേക്ക് അയയ്ക്കാം.
നവജാതശിശുക്കളുടെ പരിശോധനകൾ, സെർവിക്കൽ ക്യാൻസറിനുള്ള പാപ് സ്മിയർ , അല്ലെങ്കിൽ ചില വിട്ടുമാറാത്ത മെഡിക്കൽ ഡിസോർഡേഴ്സ് (ഉദാഹരണത്തിന്, പ്രമേഹം ) ഉള്ളവർക്കുള്ള പതിവ് സന്ദർശനങ്ങൾ എന്നിവയല്ല ഇതുകൊണ്ട് പൊതുവെ ഉദ്ദേശിക്കുന്നത്.
പൊതു മെഡിക്കൽ പരിശോധനയിൽ സാധാരണയായി ഒരു മെഡിക്കൽ ചരിത്രം, ഒരു (ഹ്രസ്വമായ അല്ലെങ്കിൽ പൂർണ്ണമായ) ശാരീരിക പരിശോധനയും ചിലപ്പോൾ ലബോറട്ടറി പരിശോധനകളും ഉൾപ്പെടുന്നു.
കൂടുതൽ വിപുലമായ പരിശോധനകളിൽ അൾട്രാസൗണ്ട്, മാമോഗ്രാഫി എന്നിവ ഉൾപ്പെടുന്നു.
ഒരു കൂട്ടം ആളുകൾക്ക് വേണ്ടി ചെയ്യുകയാണെങ്കിൽ, പതിവ് ശാരീരിക പരിശോധന സ്ക്രീനിങ്ങിന്റെ ഒരു രൂപമാണ്, കാരണം രോഗങ്ങളുടെ ആദ്യ ലക്ഷണങ്ങൾ കണ്ടുപിടിക്കുക എന്നതാണ് പരിശോധനയുടെ ലക്ഷ്യം.
വാർഷിക പൊതു വൈദ്യപരിശോധന പല രാജ്യങ്ങളിലും ഒരു പതിവ് രീതിയാണെങ്കിലും, ലക്ഷണമില്ലാത്ത ഒരു രോഗിയിൽ നടത്തുന്ന പരിശോധനകൾ ആവശ്യമാണോ എന്നതിനെ കുറിച്ചുള്ള ശാസ്ത്രീയ തെളിവുകൾ ഭൂരിഭാഗം ജനസംഖ്യയിലും മോശമാണ്.
ഒരു കോക്രെയ്ൻ സഹകരണ മെറ്റാ-പഠനം, സാധാരണ വാർഷിക ശാരീരിക പ്രവർത്തനങ്ങൾ രോഗത്തിൻറെയോ മരണത്തിൻറെയോ അപകടസാധ്യത കുറയ്ക്കുന്നില്ല, മറിച്ച്, അമിതമായ രോഗനിർണയത്തിനും അമിത ചികിത്സയ്ക്കും ഇടയാക്കും എന്ന് പറയുന്നു; എന്നിരുന്നാലും, ഒരു ഡോക്ടറുമായി പതിവായി ആശയവിനിമയം നടത്തുന്നത് പ്രധാനമല്ലെന്ന് ഈ ലേഖനം നിഗമനം ചെയ്യുന്നില്ല, ഒരു യഥാർത്ഥ ശാരീരിക പരിശോധന ആവശ്യമില്ലായിരിക്കാം എന്നാണ് അതിലെ സൂചന.
ചില ശ്രദ്ധേയമായ ജനറൽ ഹെൽത്ത് ഓർഗനൈസേഷനുകൾ വാർഷിക പൊതു വൈദ്യപരിശോധനക്കെതിരെ ശുപാർശ ചെയ്യുന്നു, കൂടാതെ അവർ പ്രായത്തിനും മുമ്പത്തെ പരിശോധനാ ഫലങ്ങൾക്കും (അപകട ഘടകങ്ങൾ) അനുയോജ്യമായ ഒരു ആവൃത്തി നിർദ്ദേശിക്കുന്നു.
സ്പെഷ്യലിസ്റ്റ് അമേരിക്കൻ കാൻസർ സൊസൈറ്റി 40 വയസ്സിനു മുകളിലുള്ള പുരുഷന്മാരിലും സ്ത്രീകളിലും വർഷം തോറും ക്യാൻസറുമായി ബന്ധപ്പെട്ട ആരോഗ്യ പരിശോധന ശുപാർശ ചെയ്യുന്നു, കൂടാതെ 20 വയസ്സിനു മുകളിലുള്ളവർക്ക് ഓരോ മൂന്നു വർഷം കൂടുമ്പോഴും.
സെപ്തംബർ 2006 വരെയുള്ള പഠനങ്ങളുടെ ഒരു ചിട്ടയായ അവലോകനം, പതിവ് പരിശോധന മറ്റ് ചില സ്ക്രീനിംഗ് ഇടപെടലുകൾ (പാപ്പ് സ്മിയർ, കൊളസ്ട്രോൾ സ്ക്രീനിംഗ്, മല-രക്ത പരിശോധനകൾ എന്നിവ പോലുള്ളവ) രോഗികളുടെ ആശങ്ക കുറയ്ക്കുമെന്നു നിഗമനം ചെയ്തു.
ഈ വ്യക്തിഗത സ്ക്രീനിംഗ് ഇടപെടലുകളെ തെളിവുകൾ പിന്തുണയ്ക്കുന്നു.
മൊത്തത്തിലുള്ള ചെലവുകൾ, രോഗികളുടെ വൈകല്യം , മരണനിരക്ക്, രോഗം കണ്ടെത്തൽ, രക്തസമ്മർദ്ദം അല്ലെങ്കിൽ കൊളസ്‌ട്രോൾ എന്നിങ്ങനെയുള്ള ഇന്റർമീഡിയറ്റ് എൻഡ് പോയിന്റുകൾ എന്നിവയിൽ വാർഷിക പരിശോധനയുടെ ഫലങ്ങൾ അനിശ്ചിതത്വത്തിലാണ്.
കാൻസർ സ്‌ക്രീനിംഗിലെ വർധിച്ച പങ്കാളിത്തവുമായി ഈ പരിശോധന ബന്ധപ്പെട്ടിരിക്കുന്നുവെന്ന് അടുത്തിടെ നടത്തിയ ഒരു പഠനം കണ്ടെത്തി.
ചില തൊഴിലുടമകൾ  ഒരു തൊഴിലാളിയെ നിയമിക്കുന്നതിന് മുമ്പ് നിർബന്ധിത ആരോഗ്യ പരിശോധന നടത്താൻ ആവശ്യപ്പെടുന്നു, എന്നിരുന്നാലും, വാർഷിക ആരോഗ്യ പരിശോധനയുടെ ചില ഘടകങ്ങൾ യഥാർത്ഥത്തിൽ ദോഷം വരുത്തിയേക്കാമെന്ന് ഇപ്പോൾ നന്നായി അറിയാം.